wannaphong/clean_thaiwikipedia huggingface dataset:
# อันดับฐานลีเมอร์
อันดับฐานลีเมอร์ หรือ Lemuriformes เป็นเพียงอันดับฐานเดียวของไพรเมตที่อยู่ภายใต้อันดับย่อย Strepsirrhini รวมถึงลีเมอร์ของมาดากัสการ์ เช่นเดียวกับกาเลโกและวงศ์ลิงลมของแอฟริกาและเอเชีย แม้ว่าทางเลือกของงอนุกรมวิธานที่เป็นที่นิยมจะจัดวงศ์ใหญ่ลิงลมในอันดับฐานของมันเอง Lorisiformes

อันดับฐานลีเมอร์เป็นไพรเมตมีลักษณะเฉพาะคือฟันที่เป็นหวี ชุดฟันเฉพาะทางที่อยู่บริเวณด้านหน้าและด้านล่างของปาก ส่วนใหญ่ใช้ในการสางขนขณะแปรงขน

 ประวัติศาสตร์วิวัฒนาการ 

 การจำแนกประเภททางอนุกรมวิธาน 

 หมายเหตุ
# วรวุฒิ นามเวช
วรวุฒิ นามเวช (4 กรกฎาคม พ.ศ. 2538 –) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งเซ็นเตอร์แบ็กให้แก่สโมสรฟุตบอลราชบุรีในศึกไทยลีก โดยยืมตัวมาจากสโมสรฟุตบอลการท่าเรือและทีมชาติไทย

 ผลงานระดับนานาชาติ 
ในเดือนสิงหาคม พ.ศ. 2560 เขาคว้าแชมป์ฟุตบอลในการแข่งซีเกมส์ 2017 ร่วมกับทีมชาติไทยรุ่นอายุไม่เกิน 23 ปี

เมื่อวันที่ 12 เมษายน พ.ศ. 2564 เขาได้รับเลือกให้ติดทีมชาติไทย 47 คนของอากิระ นิชิโนะ ที่เป็นผู้จัดการทีมสำหรับการแข่งฟุตบอลโลก 2022 รอบคัดเลือก โดยลงแมตช์กระชับมิตรกับทีมชาติทาจิกิสถาน

 การยิงประตูระดับนานาชาติ 

 ร่วมกับทีมชาติไทยรุ่นอายุไม่เกิน 23 ปี 
วรวุฒิ นามเวช – ประตูสำหรับทีมชาติไทยรุ่นอายุไม่เกิน 23 ปี #  วันที่  สถานที่  คู่แข่ง  คะแนน  ผล  การแข่ง1.  10 สิงหาคม พ.ศ. 2561  เทศบาลเมืองปทุมธานี ประเทศไทย    3–0  4–0  กระชับมิตร

 ทีมชาติไทยรุ่นอายุไม่เกิน 21 ปี 
วรวุฒิ นามเวช – ประตูสำหรับทีมชาติไทยรุ่นอายุไม่เกิน 21 ปี #  วันที่  สถานที่  คู่แข่ง  คะแนน  ผล  การแข่ง1.  5 มิถุนายน พ.ศ. 2559  กรูบง ประเทศมาเลเซีย    0–1  1–2  เนชันส์คัพ 2016

 เกียรติประวัติ 

 ระหว่างประเทศ 
 ร่วมกับทีมชาติไทยรุ่นอายุไม่เกิน 23 ปี
 ซีเกมส์ ไฟล์:Med 1.png รางวัลเหรียญทอง (1 สมัย) ; พ.ศ. 2560
 ดูไบคัพ (1 สมัย) : พ.ศ. 2560
 ร่วมกับทีมชาติไทยรุ่นอายุไม่เกิน 21 ปี
 เนชันส์คัพ (1 สมัย) : พ.ศ. 2559

 สโมสร 
 ร่วมกับเชียงราย ยูไนเต็ด
 ไทยแลนด์แชมเปียนส์คัพ (1 สมัย) : พ.ศ. 2561

 แหล่งข้อมูลอื่น
# แผนที่ดิน
แผนที่ดิน เป็นการแสดงทางภูมิศาสตร์ที่แสดงความหลากหลายของประเภทดินหรือคุณสมบัติของดิน เช่น ค่าความเป็นกรด-ด่างของดิน เนื้อดิน ปริมาณอินทรียวัตถุในดิน ความลึกของชั้นดิน ฯลฯ ในพื้นที่ที่สนใจ โดยทั่วไปมักเป็นผลจากการสำรวจดินหรือการตรวจสอบดิน แผนที่ดินส่วนใหญ่มักใช้ในงานประเมินที่ดิน การวางผังพื้นที่ การขยายพื้นที่เกษตรกรรม การอนุรักษ์สิ่งแวดล้อม และโครงการที่คล้ายคลึงกันอื่น ๆ โดยทั่วไปแผนที่ดินแบบดั้งเดิมจะแสดงเฉพาะการกระจายตัวทั่วไปของดินเท่านั้น พร้อมด้วยรายงานการสำรวจดิน แต่ในแผนที่ดินใหม่หลายแผนที่สร้างโดยใช้เทคนิคการทำแผนที่ดินเชิงเลข โดยทั่วไปแผนที่ดังกล่าวจะมีบริบทที่สมบูรณ์กว่าและแสดงรายละเอียดเชิงพื้นที่ที่สูงกว่า แต่อาจไม่จำเป็นต้องแม่นยำกว่าแผนที่ดินแบบดั้งเดิม แผนที่ดินที่สร้างขึ้นโดยใช้เทคนิคทาง (ธรณี)สถิติ สามารถรวมถึงค่าประมาณความไม่แน่นอนของแบบจำลองได้ด้วย
thumb| ตัวอย่างแผนที่ดินแบบดั้งเดิมที่แสดงหน่วยการทำแผนที่ดิน หน้าตัดดินที่อธิบายไว้ และคำอธิบาย
ในยุคดิจิทัล แผนที่ดินมาในรูปแบบดิจิทัลต่าง ๆ เช่น เวกเตอร์และแรสเตอร์ และถูกใช้ในงานประยุกต์หลากหลายในด้านธรณีศาสตร์และวิทยาศาสตร์สิ่งแวดล้อม ในบริบทนี้ แผนที่ดินเป็นเพียงการแสดงภาพของการสำรวจทรัพยากรดิน ซึ่งมักถูกจัดเก็บในระบบสารสนเทศดิน (SIS) ซึ่งโดยส่วนสำคัญของระบบนี้คือฐานข้อมูลทางภูมิศาสตร์ของดิน และระบบข้อมูลดินซึ่งโดยพื้นฐานแล้วเป็นการรวบรวมอย่างเป็นระบบของคุณสมบัติดินแบบกริดหรือเวกเตอร์หรือแผนที่ชั้นที่สมบูรณ์ (ค่าของตัวแปรดินเป้าหมายที่มีอยู่สำหรับพื้นที่ที่สนใจทั้งหมด) และสอดคล้องกัน พร้อมด้วยรายงานแนบ คู่มือผู้ใช้ และหรือข้อมูลเมตา ในกรณีส่วนใหญ่ระบบสารสนเทศดิน (SIS) เป็นการผสมผสานระหว่างแผนที่รูปหลายเหลี่ยมและจุดที่มีการเชื่อมโยงกับตารางคุณลักษณะสำหรับการสังเกตหน้าตัดดิน หน่วยการทำแผนที่ดิน และประเภทของดิน ซึ่งสามารถจัดการองค์ประกอบต่าง ๆ ของระบบสารสนเทศดินและแสดงภาพเทียบกับข้อมูลอ้างอิงเชิงพื้นที่ (ตารางหรือรูปหลายเหลี่ยม) ได้ ตัวอย่างเช่น หน้าตัดดินสามารถใช้เพื่อคาดการณ์คุณสมบัติทางเคมีและกายภาพที่แตกต่างกันของดินได้ ในกรณีของการทำแผนที่ดินเชิงสถิติ ทั้งการคาดการณ์และการจำลอง (ทาง 2 มิติหรือ 3 มิติ — ตำแหน่งทางภูมิศาสตร์รวมกับความลึกของดิน) ของค่าต่าง ๆ จะถูกแสดงภาพและใช้สำหรับการสร้างแบบจำลองในระบบสารสนเทศภูมิศาสตร์ (GIS)
thumb| การจำแนกประเภทแผนที่ดินตามการแสดงพื้นที่และประเภทตัวแปร
สิ่งสำคัญคือการแยกแยะระหว่าง แผนที่ดิน ประเภทต่อไปนี้

 แผนที่ดินหลายเหลี่ยมที่วาดด้วยมือซึ่งแสดงการกระจายตัวของประเภทดิน
 แผนที่คุณสมบัติของดินจำลองหรือคาดการณ์แบบ 2 มิติหรือ 3 มิติ (คุณสมบัติของดินแบบปฐมภูมิหรือทุติยภูมิ)
 แผนที่ชั้นดินจำลองหรือคาดการณ์ (2 มิติ)

ควรแยกความแตกต่างระหว่างแผนที่ดินที่แสดงคุณลักษณะหลักของดิน ฯลฯ ซึ่งคือคุณลักษณะของดินที่ได้มีการบรรยายหรือวัดไว้ในสนาม และคุณลักษณะที่อนุมานได้จากดิน ซึ่งเรียกอีกอย่างว่าข้อมูลดินทุติยภูมิ ซึ่งก็คือคุณสมบัติของดินในบริบทของการใช้ดิน เช่น ความสามารถในการผลิตของดิน ปฏิกิริยาของดินต่อการใช้งานบางประการ หน้าที่ของดิน การเสื่อมโทรมของดิน ฯลฯ
# ปลูกรักนักวิจัย
ปลูกรักนักวิจัย  เป็นละครโทรทัศน์เกาหลีใต้ที่กำลังออกอากาศ เขียนบทโดยคิม โฮ-ซู กำกับโดย คัง อิล-ซู และนำแสดงโดยอี ซุน-บิน และคัง แท-โอ ละครเรื่องนี้เป็นเรื่องราวของมีกย็อง ผู้หลงใหลในมันฝรั่ง และถูกพัดพาโดยแพ็ก-โฮผู้มีหลักการเหมือนกับมันฝรั่งหมุนวนออกอากาศตอนแรกทางช่องทีวีเอ็นเมื่อวันที่ 1 มีนาคม ค.ศ. 2025 และออกอากาศทุกวันเสาร์และอาทิตย์ เวลา 21:20 น. (เวลามาตรฐานเกาหลี) นอกจากนี้ยังสตรีมทางเน็ตฟลิกซ์ได้ในบางภูมิภาค

 เรื่องย่อ 

ละครเรื่องนี้มีฉากอยู่ในหุบเขาที่ศูนย์วิจัยมันฝรั่ง เกี่ยวกับหญิงสาวชื่อคิม มี-กย็อง นักวิจัยที่หลงใหลในมันฝรั่งที่กำลังเริ่มต้นชีวิตใหม่ และโซ แพ็ก-โฮ ผู้เติมพลังให้กับจิตวิญญาณนักสู้ของเธอ

 นักแสดง 

 นักแสดงหลัก 

 อี ซุน-บิน รับบท คิม มี-กย็อง

 นักวิจัยผู้คลั่งไคล้มันฝรั่ง

 คัง แท-โอ รับบท โซ แพ็ก-โฮ

 ผู้อำนวยการฝ่ายนวัตกรรมองค์กรของ Wonhan Retail ผู้มีบุคลิกสง่างาม

 นักแสดงสมทบ 

 อี ฮัก-จู รับบท พัก กี-เซ

 แฟนเก่าของมี-กย็อง เขามีตำแหน่งเป็นกรรมการผู้อำนวยการฝ่ายวางแผนเชิงกลยุทธ์ของ Wonhan Retail

 คิม กา-อึน รับบท อี อง-จู

 เพื่อนสนิทของมี-กย็อง เธอเป็นนักเขียนเว็บโนเวล

 ชิน ฮย็อน-ซึง รับบท คิม ฮวัน-กย็อง

 น้องชายของมี-กย็อง

 ยู ซึง-มก

 กวัก จา-ฮย็อง รับบท โก จ็อง-แฮ

 ผู้จัดการศูนย์วิจัยมันฝรั่ง

 อู จ็อง-ว็อน รับบทเป็น จู ซึง-ฮี

 รองผู้จัดการศูนย์วิจัยมันฝรั่ง 

 คิม จี-อา รับบท จัง ซึล-กี

 ยุน จ็อง-ซ็อบ รับบท อี จุง-ฮย็อน

 นัม ฮย็อน-อู รับบท คว็อน ฮี-ดง

 พนักงานใหม่ที่มีความกระตือรือร้นที่ศูนย์วิจัยมันฝรั่ง
# สกุลกระแตหางขนนก
สกุลกระแตหางขนนก หรือ Ptilocercus เป็นสกุลของอันดับกระแตและเป็นสมาชิกเพียงสกุลเดียวของวงศ์ Ptilocercidae
 อนุกรมวิธาน 
สกุลในปัจจุบัน (และวงศ์) มีอยู่สปีชีส์เดียวคือกระแตหางขนนก (Ptilocercus lowii) อย่างไรก็ตามสกุลนี้ถือว่าเก่าแก่มากและถือเป็นสกุลกระแตที่ดั้งเดิมที่สุด ในปี พ.ศ. 2559 มีการระบุสปีชีส์ใหม่จากจีนซึ่งมีอายุย้อนไปถึงช่วงอายุโอลิโกซีนตอนต้นเมื่อประมาณ 34 ล้านปีก่อน สปีชีส์  Ptilocercus kylin มีความคล้ายคลึงกับสิ่งมีชีวิตอย่างน่าทึ่งมากจนสามารถถือได้ว่าเป็นสิ่งมีชีวิตที่เป็นพี่น้องกัน สิ่งนี้ชี้ให้เห็นว่า Ptilocercidae มีวิวัฒนาการโดยแทบไม่มีการเปลี่ยนแปลงใดๆ เลยในช่วงหลายล้านปี
# พิกัดอัตราศุลกากร
พิกัดอัตราศุลกากร  คือ ภาษีที่เรียกเก็บโดยรัฐบาลของประเทศหรือสหภาพเหนือชาติ จากการนำเข้าหรือส่งออกสินค้า นอกจากจะเป็นแหล่งรายได้ของรัฐบาลแล้ว ภาษีนำเข้ายังสามารถเป็นรูปแบบหนึ่งของการควบคุมการค้าระหว่างประเทศและนโยบายที่จัดเก็บภาษีผลิตภัณฑ์จากต่างประเทศเพื่อส่งเสริมหรือปกป้องอุตสาหกรรมในประเทศอีกด้วย พิกัดอัตราสรรพากร (protective tariff) เป็นเครื่องมือการคุ้มครองที่ใช้กันอย่างแพร่หลายที่สุด ควบคู่ไปกับโควตาสินค้านำเข้า โควตาสินค้าส่งออก และมาตรการกีดกันที่มิใช่พิกัดศุลกากรอื่น ๆ
# ชะนีมือขาวกลาง
ชะนีมือขาวกลาง (Hylobates lar entelloides) เป็นชนิดย่อยของชะนีมือขาวที่ใกล้สูญพันธุ์ มีถิ่นกำเนิดในมาเลเซีย พม่า และไทย
# หนังสือบริคณห์สนธิ
หนังสือบริคณห์สนธิ  ของบริษัท เป็นเอกสารของบริษัทที่สำคัญในเขตอำนาจศาลบางแห่ง ในการก่อตั้งบริษัทที่ผู้เริ่มก่อการร่วมกันจัดทำขึ้นตามข้อกำหนดของกฎหมายในการจัดตั้งบริษัทจำกัดเพื่อใช้แสดงเจตจำนงของบริษัทต่อบุคคลทั่วไป โดยเป็นเอกสารที่แสดงรายละเอียดต่าง ๆ ซึ่งทำให้ผู้ถือหุ้น เจ้าหนี้ และผู้ที่เกี่ยวข้องกับบริษัททราบว่าขอบเขตการดำเนินงานที่ได้รับอนุญาตคืออะไร แม้ว่าโดยปกติแล้วจะร่างไว้กว้างมากก็ตาม 

นอกจากนี้ยังแสดงทุนเริ่มแรกของบริษัทด้วย เป็นหนึ่งในเอกสารที่ต้องใช้จัดตั้งบริษัท ในประเทศอินเดีย สหราชอาณาจักร ไอร์แลนด์ แคนาดา ไนจีเรีย เนปาล บังกลาเทศ ปากีสถาน อัฟกานิสถาน ศรีลังกา ไทย และแทนซาเนีย และยังใช้ในเขตอำนาจศาลที่ใช้คอมมอนลอว์หลายแห่งใน เครือจักรภพ

สำหรับประเทศไทย หนังสือบริคณห์สนธิประกอบไปด้วยเอกสารทั้งหมดจำนวน 2 หน้า หน้าแรกให้รายละเอียดของกิจการอย่าง ชื่อบริษัทตามแบบจองชื่อนิติบุคคลทั้งภาษาไทยและภาษาอังกฤษ จังหวัดที่สำนักงานของบริษัทจะตั้งอยู่ วัตถุประสงค์ของบริษัท ทุนเรือนหุ้นที่จดทะเบียน ทุนจดทะเบียนของบริษัท รายละเอียดของผู้เริ่มก่อการ หน้าที่สองคือ ชื่อผู้เป็นพยาน
# จังหวัดกัวดาลาฆารา
กัวดาลาฆารา  เป็นจังหวัดหนึ่งของประเทศสเปนซึ่งอยู่ในแคว้นปกครองตนเองกัสติยา–ลามันชา ในปี 2019 มีประชากร 258,890 คนInstituto Nacional de Estadística  ประชากรของจังหวัดมีการเติบโตเพิ่มขึ้นในช่วง 10 ปีที่ผ่านมา จังหวัดตั้งอยู่ใจกลางของคาบสมุทรไอบีเรีย
# คตินิยมลดทอน
คตินิยมลดทอน  เป็นแนวคิดทางปรัชญาที่เกี่ยวข้องกันหลายประการเกี่ยวกับความสัมพันธ์ระหว่างปรากฏการณ์ต่าง ๆ ซึ่งสามารถอธิบายได้ในแง่ของปรากฏการณ์ที่ง่ายกว่าหรือพื้นฐานกว่า นอกจากนี้ยังอธิบายว่าเป็นตำแหน่งทางปัญญาและปรัชญาที่ตีความระบบที่ซับซ้อน ว่าเป็นผลรวมของส่วนต่าง ๆ
# อิรี
อิรี  เป็นนครที่ตั้งอยู่บนชายฝั่งทางใต้ของทะเลสาบอิรีและที่ตั้งเทศมณฑลของเทศมณฑลอิรี รัฐเพนซิลเวเนีย สหรัฐอเมริกา เป็นเมืองที่มีประชากรมากเป็นอันดับ 5 ของรัฐเพนซิลเวเนีย และมีประชากรมากที่สุดในรัฐเพนซิลเวเนียตะวันตกเฉียงเหนือ โดยมีประชากร 94,831 คน จากการสำรวจสำมะโนประชากรปี 2020 เขตมหานครอิรีซึ่งแบ่งเป็น 2 เทศมณฑล มีประชากร 270,876 คน ในปี 2020 อิรีตั้งอยู่ห่างออกไปประมาณ  จากเมืองบัฟฟาโล อยู่ห่าง  จากคลีฟแลนด์ และอยู่ห่าง  จากพิตต์สเบิร์ก
# อินเนิร์ทเคียร์เชิน
อินเนิร์ทเคียร์เชิน  เป็นเทศบาลและหมู่บ้านในรัฐแบร์น ประเทศสวิตเซอร์แลนด์ ตั้งอยู่ในหุบเขาแอลป์ที่ล้อมรอบด้วยธรรมชาติอันงดงาม เป็นจุดเริ่มต้นสำคัญของเส้นทางผ่านภูเขาที่มีชื่อเสียง เช่น ช่องเขาซุสเทิน ช่องเขากริมเซิล ซึ่งเป็นเส้นทางท่องเที่ยวที่ได้รับความนิยมในหมู่ผู้ที่ชื่นชอบการขับรถชมทิวทัศน์และนักปั่นจักรยาน

ด้วยทำเลที่ตั้งใกล้กับเทือกเขาสูง อินเนิร์ทเคียร์เชินจึงเป็นจุดหมายปลายทางสำหรับนักปีนเขาและนักเดินป่า นอกจากนี้ ยังเป็นทางเข้าสู่โกรกธารอาเรอซึ่งเป็นช่องผาหินปูนที่ถูกแม่น้ำอาเรอกัดเซาะยาวนานหลายพันปี ทำให้เกิดทิวทัศน์ที่น่าตื่นตา
# โกรกธารอาเรอ
thumb|จุดแคบสุดของโกรกธารอาเรอ

โกรกธารอาเรอ  เป็นโกรกธารหินปูน ตั้งอยู่ในภูมิภาคแบร์เนอร์โอเบอร์ลันท์ รัฐแบร์น ประเทศสวิตเซอร์แลนด์ โกรกธารแห่งนี้เกิดจากการกัดเซาะของแม่น้ำอาเรอผ่านชั้นหินปูนยาวนานหลายพันปีจนเกิดเป็นโกรกธารแคบสูงชัน และมีทางเดินที่สวยงามความยาวสองกิโลเมตร

โกรกธารอาเรอมีเส้นทางเดินไม้ที่สร้างขึ้นเพื่อให้นักท่องเที่ยวสามารถเดินชมทิวทัศน์ได้อย่างปลอดภัยและใกล้ชิดกับธรรมชาติ การเดินทางภายในช่องเขาจะพบกับน้ำสีฟ้าใสที่ไหลผ่านระหว่างหน้าผาหินปูนสูงตระหง่าน นอกจากนี้ ยังมีอุโมงค์และสะพานที่ช่วยให้การสำรวจช่องเขาน่าตื่นเต้นยิ่งขึ้น สถานที่แห่งนี้เปิดให้เข้าชมในช่วงฤดูใบไม้ผลิถึงฤดูใบไม้ร่วง และมีไฟส่องสว่างในช่วงกลางคืนบางช่วงของปี ทำให้สามารถสัมผัสบรรยากาศที่แตกต่างจากเวลากลางวัน โกรกธารอาเรอเป็นสถานที่ที่เหมาะสำหรับนักเดินทางที่ต้องการสัมผัสธรรมชาติอันงดงามและศึกษาภูมิศาสตร์ของเทือกเขาแอลป์อย่างใกล้ชิด
# จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
การเลือกตั้งสมาชิกสภาผู้แทนราษฎรจังหวัดสกลนคร พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)ข้อมูล สถิติ และผลการเลือกตั้งสมาชิกสภาผู้แทนราษฎร 2 กรกฎาคม พ.ศ. 2538. กรมการปกครอง กระทรวงมหาดไทย. 2538

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองสกลนคร, อำเภอกุสุมาลย์, อำเภอพรรณานิคม, อำเภอกุดบาก, อำเภอเต่างอย, อำเภอโคกศรีสุพรรณ, กิ่งอำเภอโพนนาแก้ว และกิ่งอำเภอภูพาน

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอพังโคน, อำเภอวานรนิวาส, อำเภอวาริชภูมิ, อำเภออากาศอำนวย, อำเภอคำตากล้า และอำเภอนิคมน้ำอูน

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอสว่างแดนดิน, อำเภอบ้านม่วง, อำเภอส่องดาว และอำเภอเจริญศิลป์
# เม่นบริสเตล
เม่นบริสเตล (Chaetomys subspinosus) เป็นสัตว์ฟันแทะที่อาศัยบนต้นไม้จากป่าแอตแลนติกในบราซิลตะวันออก มันเป็นชนิดเดียวของสกุล Chaetomys และวงศ์ย่อย Chaetomyinae. ได้รับการระบุอย่างเป็นทางการในปี พ.ศ. 2361 แต่แทบไม่มีใครพบเห็นอีกเลยจนกระทั่งเดือนธันวาคม พ.ศ. 2529 รัฐบาเยีย.  จากรัฐแซร์จีปีถึงรัฐเอชปีรีตูซังตู (ไม่มีบันทึกล่าสุดจากรัฐรีโอเดจาเนโร) แต่ยังคงหายากและตกอยู่ในภาวะคุกคามเนื่องจากการสูญเสียถิ่นที่อยู่อาศัยการลักลอบล่าสัตว์และการที่สัตว์ประสบอุบัติเหตุตายบนท้องถนน

 ลักษณะเฉพาะ 

 การถกเถียงทางอนุกรมวิธาน
# สกุลชิปมังก์
สกุลชิปมังก์ หรือ Tamias คือสกุลของชิปมังก์ในเผ่า Marmotini หรือ เผ่ากระรอกดิน ของวงศ์กระรอก สกุลนี้ประกอบด้วยสปีชีส์เดียวคือ ชิปมังก์ตะวันออก (Tamias striatus).Musser et al., 2010, p. 22 ชื่อของสกุลนี้คือ Tamias  หมายถึง "ผู้ดูแลทรัพย์สมบัติ", "คนจัดการทรัพย์สิน", หรือ "ผู้ดูแลบ้าน", 

thumb|ชิปมังก์ Tamias ที่อยู่ในกรงในพื้นที่โตเกียว
# เหตุรถทัศนาจรตกเหวที่เขาพนมรุ้ง พ.ศ. 2513
เหตุรถทัศนาจรตกเหวที่เขาพนมรุ้ง เป็นอุบัติเหตุหมู่ที่เกิดขึ้นเมื่อวันที่ 20 เมษายน พ.ศ. 2513 ที่บริเวณเขาพนมรุ้ง ส่งผลให้มีผู้เสียชีวิตจากเหตุการณ์ดังกล่าวทั้งสิ้น 42 ราย เป็นอุบัติเหตุทางถนนที่เกิดกับรถยนต์คันเดียวที่มีผู้เสียชีวิตมากที่สุด

 ภูมิหลัง 
ชาวบ้านหมู่บ้านโคกใหญ่ อำเภอปราสาท จังหวัดสุรินทร์ จำนวนกว่า 70 คน ได้เดินทางโดยรถบรรทุกฮีโน่ 10 ล้อ หมายเลขทะเบียน สร.00547 เพื่อมาทัศนาจรที่ปราสาทหินพนมรุ้ง เมื่อวันที่ 20 เมษายน พ.ศ. 2513

ปราสาทหินพนมรุ้ง เป็นหนึ่งในปราสาทหินในกลุ่มราชมรรคา ตั้งอยู่ที่หมู่ที่ 2 (บ้านดอนหนองแหน) ตำบลตาเป๊ก อำเภอนางรอง (ปัจจุบันอยู่ในเขตการปกครองอำเภอเฉลิมพระเกียรติ) ห่างจากตัวเมืองบุรีรัมย์ลงมาทางทิศใต้ประมาณ 77 กิโลเมตร สูงประมาณ 200 เมตรจากพื้นราบ คำว่า พนมรุ้ง มาจากภาษาเขมร คำว่า วนํรุง แปลว่า ภูเขาใหญ่ โดยได้ขึ้นทะเบียนเป็นโบราณสถานเมื่อปี พ.ศ. 2478

 เกิดอุบัติเหตุ 
ภายหลังเสร็จสิ้นการเยี่ยมชมปราสาทหินพนมรุ้ง ผู้โดยสารจำนวนกว่า 70 คน ได้โดยสารในรถบรรทุกอย่างแออัด เพื่อเดินทางกลับ ในเวลาราว 14.00 นาฬิกา ช่วงลงเขาพนมรุ้ง ปรากฏว่ามีฝนตกหนักประกอบคนขับรถใช้เกียร์สูง เมื่อถึงจุดเกิดเหตุซึ่งเป็นโค้งหักมุมมาก ทำให้รถพุ่งลงข้างทางซึ่งเป็นทางลาดสูงชันกว่า 70 เมตร ส่งผลให้รถบรรทุกพังเสียหายทั้งคัน ผู้โดยสารกระเด็นออกจากตัวรถ ทำให้มีผู้เสียชีวิตทันทีในที่เกิดเหตุ 28 ราย 

ทหารและตำรวจจากหน่วยเรด้าและหน่วยพัฒนาการเคลื่อนที่เร็วเขาพนมรุ้ง ได้รับแจ้งและเข้าช่วยเหลือผู้บาดเจ็บในที่เกิดเหตุ นำส่งโรงพยาบาลบุรีรัมย์ โดยมีผู้บาดเจ็บสาหัส 15 ราย และบาดเจ็บเล็กน้อย 27 ราย และนำผู้เสียชีวิตทั้ง 28 รายไปยังวัดโคกขาม อำเภอปราสาท จังหวัดสุรินทร์

ต่อมาผู้บาดเจ็บซึ่งรักษาตัวที่โรงพยาบาลบุรีรัมย์ เสียชีวิตเพิ่มเติมอีก 14 ราย รวมมีผู้เสียชีวิตจากเหตุการณ์นี้ทั้งสิ้น 42 ราย

 สาเหตุของอุบัติเหตุ 
จากการรายงานของผู้สื่อข่าว ซึ่งได้สัมภาษณ์ผู้บาดเจ็บ ได้ความว่าขณะเกิดเหตุ ผู้ขับรถคันเกิดเหตุมิใช่นายชาญ กมลเดช(เจ้าของรถ) หรือนายยุทธ กมลเดช(บุตรชายของเจ้าของรถ) ซึ่งทั้งสองเสียชีวิตในที่เกิดเหตุ แต่ผู้ขับรถขณะเกิดเหตุคือนายหาบ ไม่ทราบนามสกุล โดยขับรถขณะมีอาการมึนเมา ทั้งยังขับรถด้วยความเร็วฝ่าฝนที่ตกอย่างหนัก จนผู้โดยสารต้องร้องเตือน แต่นายหาบก็ไม่ฟัง จนกระทั่งเกิดเหตุดังกล่าว อย่างไรก็ตามไม่ปรากฏการสอบสวนอุบัติเหตุอย่างเป็นทางการ

 อุบัติเหตุอื่นในบริเวณดังกล่าว 

 15 เมษายน พ.ศ. 2552 - รถบรรทุกหกล้อแหกโค้ง เนื่องจากเบรคชำรุด เสียชีวิต 3 ราย 
 17 กุมภาพันธ์ พ.ศ. 2553 - รถมินิบัสนำเที่ยวเสียหลักตกเขา มีผู้เสียชีวิต 1 ราย
 6 ธันวาคม พ.ศ. 2561 - รถบรรทุกนักเรียน เสียหลักตกเนินเขา บริเวณหน้าศาลเจ้าพ่อปราสาททอง ก่อนขึ้นอุทยานประวัติศาสตร์พนมรุ้ง ส่งผลให้คนขับเสียชีวิต
 28 มกราคม พ.ศ. 2568 - รถ 6 ล้อบรรทุกน้ำแข็งพลิกตะแคง โดยพบว่าล้อหลังทั้ง 4 ล้อ ไม่มีดอกยาง
# กวาน อี๋
กวาน อี๋  เป็นบุคคลในรัฐจ๊กก๊กในยุคสามก๊กของจีน มีบรรดาศักดิ์เป็นหั้นสือแต่งเฮา (漢壽亭侯 ฮั่นโช่วถิงโหว) เป็นบุตรชายของกวนหิน (關興 กวาน ซิง) ที่เกิดกับอนุภรรยา และเป็นหลานปู่ของกวนอู (關羽 กวาน ยฺหวี่)

 ประวัติ 
ในปี ค.ศ. 220 ภายหลังจากกวนอูเสียชีวิต กวนหินผู้เป็นบิดาของกวาน อี๋ได้สืบทอดบรรดาศักดิ์หั้นสือแต่งเฮาของกวนอู(子興嗣。興字安國，少有令問，丞相諸葛亮深器異之。弱冠為侍中、中監軍，數歲卒。) สามก๊กจี่ เล่มที่ 36. หลังจากกวนหินเสียชีวิต กวาน ถ่ง (關統) บุตรชายคนโตของกวนหินและพี่ชายต่างมารดาของกวาน อี๋ได้สืบทอดบรรดาศักดิ์หั้นสือแต่งเฮา ต่อมากวาน ถ่งเสียชีวิตโดยไม่มีบุตรชายเป็นทายาท กวาน อี๋ที่เป็นน้องชายต่างมารดาของกวาน ถ่งจึงได้สืบทอดบรรดาศักดิ์หั้นสือแต่งเฮา(子統嗣，尚公主，官至虎賁中郎將。卒，無子，以興庶子彝續封。) สามก๊กจี่ เล่มที่ 36. 

ในอรรถาธิบายของเผย์ ซงจือ (裴松之) ในสามก๊กจี่ (三國志 ซานกั๋วจื้อ) ซึ่งอ้างอิงจากฉู่จี้ (蜀記) บันทึกว่าหลังการล่มสลายของจ๊กก๊กเพราะถูกวุยก๊กพิชิตในปี ค.ศ. 263 บังโฮยบุตรชายของบังเต๊กที่ติดตามจงโฮยและเตงงายในการทำศึกพิชิตจ๊กก๊ก ได้สังหารหมู่ครอบครัวและทายาทของกวนอูเพื่อแก้แค้นให้บิดาที่ถูกประหารโดยกวนอูหลังยุทธการที่อ้วนเสียในปี ค.ศ. 219(蜀記曰：龐德子會，隨鍾、鄧伐蜀，蜀破，盡滅關氏家。) อรรถาธิบายจากฉู่จี้ในสามก๊กจี่ เล่มที่ 36. จึงอนุมานได้ว่ากวาน อี๋อาจเสียชีวิตเพราะถูกบังโฮยสังหาร อย่างไรก็ตาม เนื่องจากฉู่จี้ไม่มีการบันทึกชีวประวัติจริง ๆ ของกวาน อี๋ ความน่าเชื่อถือของบันทึกจึงเป็นที่ถกเถียงและยากแก่การพิสูจน์ยืนยัน

 ในนิยายสามก๊ก 
ในนวนิยายอิงประวัติศาสตร์ในคริสต์ศตวรรษที่ 14 เรื่องสามก๊ก (三國演義 ซานกั๋วเหยี่ยนอี้) ซึ่งเล่าถึงเหตุการณ์ก่อนและระหว่างยุคสามก๊ก กวาน อี๋พร้อมด้วยเล่ายอยที่เป็นอดีตรัชทายาทของจ๊กก๊กเสียชีวิตเพราะถูกทหารวุยก๊กสังหารระหว่างความวุ่นวายในช่วงเวลาที่จ๊กก๊กล่มสลาย(太子劉璿，漢壽亭侯關彝，皆被魏兵所殺。) สามก๊ก ตอนที่ 119.
# สันต์ ศรีแก้วหล่อ
สันต์ ศรีแก้วหล่อ เป็นผู้กำกับละครโทรทัศน์ชาวไทย ผลงานเด่นของเขาได้แก่ แก้วล้อมเพชร, ดอกโศก, อีสา, พิษสวาท, กลิ่นกาสะลอง, วันทอง ฯลฯ

 ผลงานกำกับละคร 
 ปี  เรื่อง  นักแสดงนำ  ช่อง  หมายเหตุ 2544 ฟ้าเพียงดิน  ช่อง 3 รีเมคจากภาพยนตร์ชื่อเดียวกันเมื่อปี พ.ศ. 2510 และ พ.ศ. 2524 2546 เสือ   2547 เลือดขัตติยา  ช่อง 5  แผนรัก แผนร้าย  ช่อง 3  ละครที่รัก  ช่อง 5 ละครในโครงการ ลักส์ ดาวค้นดาว 2548 แก้วลืมคอน  ถูกนำไปดัดแปลงเป็นภาพยนตร์เรื่องเพื่อนรัก เมื่อปี พ.ศ. 2509 นำแสดงโดยมิตร ชัยบัญชาและรักชนก จินดาวรรณ รักหลอก ๆ อย่าบอกใคร  รีเมคจากละครชื่อเดียวกันทางช่อง 5 เมื่อปี พ.ศ. 2539 นำแสดงโดยจิรายุส วรรธนะสินและนุสบา วาณิชอังกูร 2549 เจ้าสาวกะทันหัน   2550 ละอองดาว  รีเมคจากภาพยนตร์ชื่อเดียวกันเมื่อปี พ.ศ. 2507 หัวใจศิลา   2551 อธิษฐานรัก   แก้วล้อมเพชร   2552 ชิงชัง  ดัดแปลงจากนวนิยายชื่อเดียวกันของนิพนธ์ เที่ยงธรรมหรือจุฬามณี 2553 ตราบาปสีขาว   2554 เรือนแพ  รีเมคจากภาพยนตร์ชื่อเดียวกันที่เข้าฉายเมื่อปี พ.ศ. 2504 2555 ดอกโศก  รีเมคจากภาพยนตร์ชื่อเดียวกันที่เข้าฉายเมื่อปี พ.ศ. 2524 2556 เรือนเสน่หา  เป็นละครเรื่องแรกในชุดเรือน อีสา วรนุช ภิรมย์ภักดี  คู่กรรม   2558 บัลลังก์เมฆ  ช่องวัน 31 รีเมคจากละครชื่อเดียวกันเมื่อปี พ.ศ. 2536 2559 พิษสวาท   2560 แต่ปางก่อน   ล่า ลลิตา ปัญโญภาส  2561 เมืองมายา Live   เมีย 2018   2562 กลิ่นกาสะลอง  ช่อง 3 HD ดัดแปลงจากนวนิยายชื่อเดียวกันของเนียรปาตีหรือ ผู้ช่วยศาสตราจารย์พิสิทธิ์ ศรีประเสริฐ อาจารย์ประจำคณะการสื่อสารมวลชน มหาวิทยาลัยเชียงใหม่ เมีย 2019 น้ำทิพย์ จงรัชตวิบูลย์ ช่องวัน 31  ฤกษ์สังหาร   2563 ไปให้ถึงดวงดาว   ขอเกิดใหม่ใกล้ ๆ เธอ  รีเมคมาจากละครเรื่องลัดฟ้ามาหารักที่ออกอากาศเมื่อปี พ.ศ. 2538 2564 วันทอง  ดัดแปลงจากเสภาเรื่องขุนช้างขุนแผน 2565 ใต้หล้า   2566 พนมนาคา  ดัดแปลงจากนวนิยายชื่อเดียวกันของพงศกร 2567 สงครามสมรส  ดัดแปลงจากนวนิยายชื่อ คดีรักร้าง ของ เวฬุลี แม่หยัว  

 รางวัล 
 พ.ศ. 2568 รางวัลนาฏราช ผู้กำกับยอดเยี่ยม – สงครามสมรส
# วงศ์ย่อยเม่นโลกใหม่
วงศ์ย่อยเม่นโลกใหม่ หรือ Erethizontinae วงศ์ย่อยของวงศ์เม่นโลกใหม่ หรือ Erethizontidae,  เม่นบริสเตล หรือ Chaetomys subspinosus ซึ่งจัดอยู่ในวงศ์ย่อยของตัวเอง Chaetomyinae
 อ้างอิง
# ทาเตยามะ
ทาเตยามะ อาจหมายถึง

 นามสกุล 
 มิโดริ ทาเตยามะ - นักเขียนชาวญี่ปุ่น
 โชเฮ ทาเตยามะ เกิด ค.ศ. 1981) - นักเบสบอลชาวญี่ปุ่น
 โยชิโนริ ทาเตยามะ (เกิด ค.ศ. 1975) - นักเบสบอลชาวญี่ปุ่น
 โฮมาเรฟูจิ โยชิยูกิ (เกิด ค.ศ. 1985) - นักมวยปล้ำซูโม่ชาวญี่ปุ่นที่ปัจจุบันรู้จักกันในชื่อ ทาเตยามะ โอยากาตะ

 สถานที่ 
 เขาทาเตะ (立山) - เทือกเขาในจังหวัดโทยามะ ประเทศญี่ปุ่น
 ทาเตยามะ (จังหวัดโทยามะ) (立山町) - เมืองในจังหวัดโทยามะ ประเทศญี่ปุ่น
 ทาเตยามะ (จังหวัดชิบะ) (館山市) - นครในจังหวัดชิบะ ประเทศญี่ปุ่น
 แคว้นศักดินาทาเตยามะ - อาณาเขตศักดินาภายใต้การปกครองของรัฐบาลโชกุนโทกูงาวะ ปัจจุบันอยู่ในจังหวัดชิบะ
# โครงการจัดทำแผนที่ทีบส์
โครงการจัดทำแผนที่ทีบส์  เป็นการสำรวจทางโบราณคดีที่อุทิศให้กับอียิปต์โบราณ ก่อตั้งใน ค.ศ. 1978 โดยนักไอยคุปต์วิทยา ดร. เคนต์ อาร์. วีกส์ ที่มหาวิทยาลัยแคลิฟอร์เนีย เบิร์กลีย์ ใน ค.ศ. 1985 จึงย้ายไปที่มหาวิทยาลัยอเมริกันในไคโร เป้าหมายเดิมของโครงการนี้คือสร้างแผนที่โบราณคดีของหุบเขากษัตริย์ และตีพิมพ์เป็น Atlas of the Valley of the Kings ใน ค.ศ. 2000Kent R. Weeks (ed.).  Atlas of the Valley of the Kings.  Cairo: American University in Cairo Press, 2000. นับตั้งแต่ ค.ศ. 2001 โครงการยังได้พัฒนาแผนการบริหารจัดการสำหรับหุบเขากษัตริย์ซึ่งได้รับเงินทุนจากกองทุนอนุสรณ์สถานโลกKent R. Weeks (ed.), A Management Plan for the Valley of the Kings.  Cairo: Theban Mapping Project, 2001-2008.  Nine vols.

เว็บไซต์ไม่ออนไลน์มาหลายปีเนื่องจากขาดเงินทุน อย่างไรก็ตาม เมื่อได้รับเงินทุนใหม่จากศูนย์วิจัยอเมริกันในอียิปต์ เว็บไซต์จึงเริ่มออนไลน์อีกครั้งพร้อมคุณสมบัติและข้อมูลใหม่ในเดือนมกราคม ค.ศ. 2021
# เซยูอะวอดส์ ครั้งที่ 19
พิธีมอบรางวัล เซยูอะวอดส์ ครั้งที่ 19 จัดขึ้นเมื่อวันที่ 15 มีนาคม พ.ศ. 2568 ที่ JOQR Media Plus Hall ในเขตมินาโตะ, โตเกียว โดยประกาศผลผู้ชนะรางวัล Merit Awards, Kei Tomiyama Award, Kazue Takahashi Award, Synergy Award, รางวัลขวัญใจเด็กและครอบครัว, รางวัลเกม, และ Special Honor Award เมื่อวันที่ 18 กุมภาพันธ์ พ.ศ. 2568

ผู้ชนะบริษัทนักพากย์นำยอดเยี่ยมมิโฮะ โอกาซากิไอแอมเอนเทอร์ไพรส์โทชิฮิโกะ เซกิ81 Produceนักพากย์สมทบยอดเยี่ยมฮิเดโนบุ คิอูจิสำนักงานโอซาวะอาซามิ เซโตะStarCrew ฮิโรกิ โทจิสำนักงานโอซาวะโยโกะ ฮิกาซะi.nariนักพากย์หน้าใหม่ยอดเยี่ยมฮิอิโระ อิชิบาชิAvex Picturesโชตาโร อูซาวะ81 Produceฮิโรกิ นานามิANDSTIRริกะ ฮายาชิอาตส์วิชันอาซากิ ยูอิกาวะไอแอมเอนเทอร์ไพรส์รางวัลนักร้องยอดเยี่ยมผู้ชนะค่ายเพลงBravern (ร้องโดย เค็นอิจิ ซูซูมูระ)Brave Bang Bravern!

Merit Awardผู้ชนะบริษัทเคอิจิ โนดะ อาโอนิโปรดักชันมาริ โอกาโมโตะ 81 ProduceKei Tomiyama Memorial Awardผู้ชนะบริษัทโซอิจิโร โฮชิ อาตส์วิชันKazue Takahashi Memorial Awardผู้ชนะบริษัทวากานะ ยามาซากิอาโอนิโปรดักชันรางวัลเกมผู้ชนะLike a Dragon: Infinite WealthSynergy Awardผู้ชนะโมบิลสูท กันดั้มซี้ดฟรีดอมSpecial Honor Awardผู้ชนะลุค แบ็ครางวัลขวัญใจเด็กและครอบครัวผู้ชนะบริษัท วาตารุ ฮาตาโนะ 81 Produceรางวัลภาพยนตร์/ซีรีส์ต่างประเทศผู้ชนะบริษัท มายะ อูจิดะไอแอมเอนเทอร์ไพรส์ ฟัยรูซ ไอแรคคูนด็อกรางวัลผู้มีอิทธิพลผู้ชนะบริษัท ซูบารุ คิมูระAtomic Monkeyรางวัลนักพากย์ที่ทรงคุณค่าที่สุดผู้ชนะบริษัท ยูอิจิ นากามูระINTENTION
# จงอ้าย
จงอ้าย (? – 31 ตุลาคม 452) เป็นขันทีที่เคยมีอำนาจอย่างมากในช่วงสั้น ๆ ในราชวงศ์เว่ย์เหนือ ซึ่งนำโดยชาวเซียนเปย์ ในปี 452 หลังจากลอบสังหารจักรพรรดิไท่อู่แห่งเว่ยเหนือ และตั้งพระโอรสของพระองค์ ทั่วป๋า ยฺหวี ขึ้นเป็นจักรพรรดิ

 ชีวประวัติ 

ในวัฒนธรรมสมัยนิยม
 รับบทโดย โฮ รุย เชียง ในละครโทรทัศน์จีนเรื่อง The Princess Weiyoung 2016
# นิราศพระพุทธบาท
นิราศพระพุทธบาท เป็นโคลงนิราศ ประพันธ์โดยพระมหานาค วัดท่าทราย เป็นวรรณกรรมสมัยอยุธยาตอนปลาย สันนิษฐานว่าในสมัยสมเด็จพระเจ้าอยู่หัวบรมโกศ ต้นฉบับพบรวมอยูในหนังสือสมุดไทย เรื่อง โคลงกวีโบราณ สันนิษฐานว่าแต่งขึ้นคราวเดียวกับ บุณโณวาทคำฉันท์ แต่พบคำประพันธ์เพียง 25 บทและไม่จบเรื่อง ข้อความข้างท้ายขาดหายไป

โคลงนิราศพระพุทธบาท ประกอบด้วยโคลงสี่สุภาพ จำนวน 25 บท เนื้อหาเล่าเรื่องการเดินทางไปนมัสการรอยพระพุทธบาทสระบุรี เรื่องเริ่มด้วยคำรำพันถึงหญิงคนรักแล้วเล่าการเดินทางผ่านวัดตองปุซึ่งมีชาวมอญอาศัยอยู่จำนวนมาก  ผ่านบ้านกระทุ่ม หนองคนที บางโขมด และบ้านแม่ลา ตอนท้ายกล่าวถึงคุณสมบัติ 3 ประการที่สตรีใช้พิฆาตบุรุษคือดวงเนตรเสียงเสนาะ และรูปโฉมว่าเหมือนศร 3 เล่มที่พระรามแผลงไปสังหารอสูร
อ้างอิง
# วัดนครหลวง
วัดนครหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนครหลวง อำเภอนครหลวง จังหวัดพระนครศรีอยุธยา มีที่ดินตั้งวัดเนื้อที่ 80 ไร่

วัดนครหลวง หรือชาวบ้านเรียกว่า วัดนคร สร้างเมื่อ พ.ศ. 2352 ได้รับพระราชทานวิสุงคามสีมาเมื่อ พ.ศ. 2357 สร้างโดยตาปะขาวชื่อ ปิ่น ที่ตั้งวัดเดิมเป็นปราสาทนครหลวง
ซึ่งสมเด็จพระเจ้าปราสาททอง ทรงโปรดเกล้าให้สร้าง เป็นที่ประทับระหว่างการเดินทางน้ำ เพื่อไปนมัสการพระพุทธบาทสระบุรี พอสิ้นรัชกาล สถานที่นี้ก็ถูกปล่อยให้ทิ้งร้าง จนในสมัยรัตนโกสินทร์ ตาปะขาวชื่อ ปิ่น ได้มาสร้างพระพุทธบาท 4 รอย พร้อมจัดสร้างวัด จึงเรียกชื่อวัดว่า วัดพระบาทสี่รอย จนในสมัยพระบาทสมเด็จพระมงกุฎเกล้าเจ้าอยู่หัว ได้เปลี่ยนชื่อมาเป็น "วัดนครหลวง" เพื่อเป็นอนุสรณ์ว่าเคยเป็นที่ประทับกษัตริย์

รอยพระพุทธบาทสี่รอย ประกอบด้วย รอยใหญ่เป็นรอยตั้งขอบกว้าง 4 ศอกคืบ 7 นิ้ว ยาว 11 ศอก 6 นิ้ว รอยที่ 2 เหยียบข้างต้นรอยใหญ่ ชิดมาทางขวาเสมอกัน กว้าง 3 ศอกคืบ ยาว 7 ศอก 3 นิ้ว รอยที่ 3 เหยียบข้างซ้ายในรอยใหญ่ ลึกลงไปกว้าง 2 ศอกคืบ 3 นิ้ว ยาว 6 ศอก 3 นิ้ว และรอยเล็กที่ 4 อยู่ในคืบที่ 3 กว้างศอกคืบ 6 นิ้ว ยาว 3 ศอกคืบ 6 นิ้ว